Sankt-Peterburg metrosida ikkita portlash yuz bergan

Sankt-Peterburg metrosida ikkita portlash yuz berdi. Bu haqda, “Interfaks”ga asoslanib, Meduza xabar bermoqda.
Agentlik ma’lumotlariga ko‘ra, portlovchi uskunalarning quvvati trotil ekvivalentida taxminan 200—300 grammni tashkil etadi.
Shuningdek, agentlik manbalarining ta’kidlashicha, portlashlardan biri “Sennaya maydoni” bekatidagi vagonda yuz bergan.
Taxminlarga ko‘ra, bombalar qo‘lbola tayyorlangan va zararlantiruvchi elementlar bilan to‘ldirilgan bo‘lgan.
Sankt-Peterburg meriyasidan ma’lum qilishlaricha, metrodagi portlashlardan so‘ng shaharning barcha shoshilinch xizmatlari favqulodda tartibda ishlashga o‘tgan.
Tasdiqlanmagan ma’lumotlarga ko‘ra, portlash oqibati kamida o‘n kishi halok bo‘lgan, o‘nlab odamlar tan jarohati olgan.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!